Op 30 september 1946 promoveerde d'r in Zitterd gebaore Nicolaas Théodore Jean-Pierre Minis, dr. in de lèttere, an de universiteet van Luuk óp de dissertatie Die Eneide von Heinrich von Veldeke und der Roman d'Eneas.

Litaniegebede weure väöl toegepas door 'n ganse gemeinsjap bie godsdeensoefeninge. Dao ies dan eine veursjpreker, dae de titels veurleus. De res van de luuj hoof allein 't (ummer 'n zelfde) antwoord te onthoute en oet te sjpreke.

Aafgezeen van de lengte, zeen vriejwaal alle types 'tzelfdje. Allemaol höbbe ze dezelfdje cockpit, 'tzelfdje lanjingsgesjtel en waere door dezelfdje motors aangedreve.

Ecser waoërt óp 15 december 1315 vör 't örsj vermeld. De plaatsj is evvel owwer; in 896 zów vólges 'n legende d'r Magyaarse preens Arpad dae zie Aziatisch vólk 't Donaugebied binneleidde taege 'ne eek ha oetgereust. Wie e vroog wie die plaatsj heesjde en e vernoom dat d'r gene topografische naam bekaand waor, zag e ""neum 't da eek"". Cser is Hongaars vör eek.

Ceres zit wie bekaans alle asteroïde vol mèt kraters. Ze heet 'rs evels neet zoeväöl wie verwach; dit wijs trop tot ouch Ceres vreuger geologisch actief waor. Intrèssant is de krater Occator, boe me diverse liechte vlekke kin vinde. Dit zien woersjijnelek zaajtaofzèttinge. De kraters op Ceres zien oetgebreid in kaart gebrach door 't Dawn-projek; ze zien geneump nao ougs- en plantegod(inn)e vaan euver de ganse wereld.

'n Natuurleke have is 'n have die gevörmp weurt door 'n gril vaan 't landsjap, beveurbeeld door 'n bóch. Veurwaarde is tot 't water neet al veur sjeepvaart gebruuk weurt en tot de vaargeul deep genóg is. Bekinde natuurleke haves zien 't Schottegat in Willemstad (Nederlandse Antille) en Port Jackson in Sydney.

Kèrkesjleutel of sjlanke sjleutelbloom (primula elatior) ies ’n sjlanke plant mèt get groater bleumkes in liech-, roumgeel kleure. Die sjtoon ouch in ’n gruupke op ‘ne dunne, behaorde sjtengel.

'n Week (Nederlandjs: pit) is 'n ketoene tuiwke dat in ein kaersj of ’n aolielamp zit óm de dao-in aanwezige vloejbare brandjsjtof op te zoege óm dae te laote brenne.

Op 10 oktober 2011 is de Wèt aofbreking zwaangersjap ouch vaan touwpassing verklaord in Caribisch Nederland. Legaol abortusse kinne evels toch neet weure oetgeveurd, umtot 't op de eilen gein vergunninghawwende klinieke of hospitaole gief.

Oonder aandere umtot Mestreech zoe in e heukske kaom te ligke, verveel 't in de negentiende iew tot ein vaan de ermste stei vaan 't ganse land. De band mèt 't Belsj woort evels gaaroet neet doorgesnoje: väöl wèrklui en get industriële oet Luik en umstreke vestegde ziech in de stad. Aon dees lui zien de mieste Franse wäörd in 't Mestreechs dialek te daanke. Pas vaanaof 1919, dus nao d'n Ierste Wereldoorlog, woort Mestreech 'n echte Nederlandse stad, in de ierste plaots mèt 't Noorde verboonde. Na d'n Twiede Wereldoorlog is de stad hiel hel gegreujd.

'n Telenovela haat 'n dudelek begin en 'n dudelek eind. Bie 'ne soap is dat neet 't geval. Toch kaome ooch Vervolg-Telenovela's väör, zoewie de vervolge op de Duutsje Julia - Wege zum Glück. Me makde, zelfs mit aander protagoniste, Verliebt in Berlin en Sturm der Liebe.